তথ্যবিবরণী নম্বর : ৪২৯৩

**বাংলা বন্ড চালু বিশ্ব অর্থনীতিতে বাংলাদেশের একটি বড় পদক্ষেপ**

 **---অর্থমন্ত্রী**

ঢাকা, ২৬ কার্তিক (১১ নভেম্বর):

আজ লন্ডন স্টক মার্কেটে আনুষ্ঠানিকভাবে বাংলা টাকা বন্ডকে লিস্টিং করার অনুষ্ঠান উদ্বোধন করেন অর্থমন্ত্রী আ হ ম মুস্তফা কামাল। রিং দ্য বেল নামের এই অনুষ্ঠান উদ্বোধনকালে অর্থমন্ত্রী বলেন, বাংলা বন্ড চালু বিশ্ব অর্থনীতিতে বাংলাদেশের একটি বড় পদক্ষেপ। এই বন্ড চালুর মাধ্যমে বাংলাদেশে প্রবাসী বিনিয়োগ আরো সহজতর হবে।

উদ্বোধন অনুষ্ঠানে আরো উপস্থিত ছিলেন প্রধানমন্ত্রীর বেসরকারি শিল্প ও বিনিয়োগ উপদেষ্টা সালমান এফ রহমান, আইএফসির এশিয়া এবং প্যাসিফিক অঞ্চলের ভাইস প্রেসিডেন্ট নেনা স্টেলকোভিক, ব্রিটেনস্থ বাংলাদেশ হাইকমিশনার সাঈদা মুনা তাসনীম, বিডার চেয়ারম্যান সিরাজুল ইসলাম, অর্থনৈতিক সম্পর্ক বিভাগের সচিব মনোয়ার আহমেদ এবং আইএফসি ডিরেক্টরবৃন্দ।

পরে লন্ডন স্টক এক্সচেঞ্জ সেমিনার রুমে এক সংবাদ সম্মেলন অনুষ্ঠিত হয়। সংবাদ সম্মেলনে মন্ত্রী সাংবাদিকদের প্রশ্নের উত্তরে বলেন, প্রবাসী বাংলাদেশিদের বিনিয়োগে উৎসাহ দেয়ার জন্য লন্ডন স্টক এক্সচেঞ্জে চালু হয়েছে ‘বাংলা টাকা বন্ড’। এটি হবে এক টাকা মূল্যমানের বন্ড। এই বন্ডের আকার হবে ১০০ কোটি ডলার। কিন্তু প্রাথমিকভাবে বাজার থেকে তোলা হবে ১ কোটি মার্কিন ডলার বা ৮৪ কোটি টাকা। প্রবাসীরা ডলারে এই বন্ড কিনলেও প্রথমবারের মতো তা টাকায় রূপান্তর করে দেশের বিভিন্ন অবকাঠামোগত প্রকল্পে বিনিয়োগ করা হবে। বিশ্বব্যাংকের সহযোগী প্রতিষ্ঠান ইন্টারন্যাশনাল ফাইন্যান্স করপোরেশন (আইএফসি) হবে এই বন্ডের ইস্যু ম্যানেজার।

#

তৌহিদুল/ফারহানা/মোশারফ/আব্বাস/২০১৯/২১৩৪ ঘণ্টা

Handout Number : 4292

**BD envoy seeks support for Rohingya resolution**

New Delhi, India (11 November) :

 Bangladesh High Commissioner to India Syed Muazzem Ali today sought international support for a resolution on human rights violation of Rohingya Muslims in Myanmar.

 The resolution, sponsored jointly by the OIC and EU, is titled ÔThe Situation of Human Rights of Rohingya Muslims and other minorities in Myanmar.Õ

 It will be tabled for adoption at the ongoing session of the 3rd Committee of the United Nations General Assembly (UNGA) on Nov. 14 for the third consecutive years. It got overwhelming support from the UN members in past two years.

 Nearly 45 New Delhi-based foreign diplomats, including heads of the mission, who are concurrently accredited to Bangladesh attended the briefing.

 In the briefing Syed Muazzem Ali said Bangladesh is hosting over a million forcibly displaced Rohingyas from Myanmar for long. ÔPrime Minister Sheikh Hasina opened for the border for the Rohingyas in their latest influx in 2017 out of humanitarian consideration only.Õ

 He referred to the 4-point proposal placed by Prime Minister Sheikh Hasina in the last UNGA session calling for a safe and sustainable return and reintegration of Rohingyas to Myanmar.

 ÔWe believe that on the basis of the 4-point plan, a continued and sustained international pressure on Myanmar would be catalyst for a long-term solution,Õ the envoy told the diplomats at the briefing held at the mission.

 Quoting from Sheikh Hasina’s proposal the envoy said international community must ensure that the root causes of Rohingya problem are addressed and the violation of human rights and other atrocity, crimes committed against Rohingyas are accounted for.

#

New Delhi Mission/Mahmud/Rafiqul/Joynul/2019/1840hours

তথ্যবিবরণী নম্বর : ৪২৯১

**বিদেশি প্রতিষ্ঠানকে দেশি প্রকল্পে বিনিয়োগের আহ্বান গণপূর্ত মন্ত্রীর**

ঢাকা, ২৬ কার্তিক (১১ নভেম্বর) :

 গৃহায়ন ও গণপূর্ত মন্ত্রী শ ম রেজাউল করিম বলেছেন, বাংলাদেশে বিদেশি বিনিয়োগের পরিবেশ এখন দক্ষিণ এশিয়ার যে কোনো দেশের তুলনায় ভালো। বিদেশি বিনিয়োগ আকৃষ্ট করার জন্য সরকার নানা সুযোগ-সুবিধা দিচ্ছে। প্রধানমন্ত্রীর নির্দেশে দেশে একশ’টির অধিক অর্থনৈতিক অঞ্চল গড়ে উঠছে, যার অধিকাংশই বিদেশি বিনিয়োগের জন্য করা হচ্ছে। বিদেশি প্রতিষ্ঠানগুলোকে মন্ত্রী এ সময় বিভিন্ন দেশি প্রকল্পে বিনিয়োগের জন্য আহ্বান জানান।

 আজ রাজধানীর একটি হোটেলে রাজধানী উন্নয়ন কর্তৃপক্ষ (রাজউক) ও ইউনাইটেড ডেলকট ওয়াটার লিমিটেডের মধ্যে এক চুক্তি স্বাক্ষর অনুষ্ঠানে প্রধান অতিথির বক্তব্যে গৃহায়ন ও গণপূর্ত মন্ত্রী এ আহ্বান জানান।

 ‘সরকারি-বেসরকারি অংশীদারিত্বের মাধ্যমে পূর্বাচল নতুন শহরে পানি বিতরণ ও সরবরাহ সুবিধার উন্নয়ন’ প্রকল্পের আওতায় রাজধানী উন্নয়ন কর্তৃপক্ষ (রাজউক) ও ইউনাইটেড ডেলকট ওয়াটার লিমিটেডের মধ্যে আলোচ্য চুক্তি স্বাক্ষরিত হয়। রাজউকের পক্ষে সংস্থাটির চেয়ারম্যান ড. সুলতান আহমেদ এবং ইউনাইটেড ডেলকট ওয়াটার লিমিটেডের পক্ষে প্রতিষ্ঠানটির চেয়ারম্যান ফিলিপ ওয়েই জিং ইউ চুক্তিতে স্বাক্ষর করেন।

 অনুষ্ঠানে বিশেষ অতিথি হিসেবে উপস্থিত ছিলেন বস্ত্র ও পাট মন্ত্রী গোলাম দস্তগীর গাজী, গৃহায়ন ও গণপূর্ত মন্ত্রণালয় সম্পর্কিত সংসদীয় স্থায়ী কমিটির সভাপতি ইঞ্জিনিয়ার মোশাররফ হোসেন, প্রধানমন্ত্রীর কার্যালয়ের এসডিজি বিষয়ক মুখ্য সমন্বয়ক আবুল কালাম আজাদ, গৃহায়ন ও গণপূর্ত সচিব মোঃ শহীদ উল্লা খন্দকার, প্রধানমন্ত্রীর কার্যালয়ের পাবলিক প্রাইভেট পার্টনারশিপ অথরিটির প্রধান নির্বাহী কর্মকর্তা মুহাম্মদ আলকামা সিদ্দিকী এবং রাজউকের চেয়ারম্যান ড. সুলতান আহমেদ।

 উল্লেখ্য, ভূমি ব্যবহার পরিকল্পনা অনুযায়ী পূর্বাচল নতুন শহরে ১৬ মিলিয়ন জনসংখ্যার পানির চাহিদা পূরণের লক্ষ্যে পাবলিক প্রাইভেট পার্টনারশিপ (পিপিপি)-এর ভিত্তিতে উল্লিখিত প্রকল্পটি গ্রহণ করা হয়, যেটি বাস্তবায়ন করছে রাজউক। প্রকল্পের অবকাঠামো উন্নয়ন কাজের সময়কাল নির্ধারণ করা হয়েছে ২০১৯-২০২৩, পরিচালন ও রক্ষণাবেক্ষণের সময়কাল নির্ধারণ করা হয়েছে ২০২০-২০৩৩এবং প্রাক্কলিত ব্যয় ধরা হয়েছে ৫৯২ দশমিক ৩৯ কোটি টাকা। এ প্রকল্পের মাধ্যমে পূর্বাচল নতুন শহরে পানি সরবরাহ করার জন্য বিভিন্ন সেক্টরে ১৫টি গভীর নলকূপ এবং ৩২০ কিলোমিটার রোড এলাইনমেন্ট বরাবর পাইপ লাইনের নেটওয়ার্ক স্থাপন করা হবে।

#

ইফতেখার/মাহমুদ/রফিকুল/জয়নুল/২০১৯/২১১০ঘণ্টা

তথ্যবিবরণী নম্বর : ৪২৯০

**জনগণের কথা গণমাধ্যমে তুলে ধরার আহ্বান শিল্প প্রতিমন্ত্রীর**

ঢাকা, ২৬ কার্তিক (১১ নভেম্বর) :

জনগণের সমস্যা, আশা-আকাঙ্ক্ষার কথা গণমাধ্যমে আরো বড় পরিসরে তুলে ধরার জন্য গণমাধ্যমকর্মীদের আরো আন্তরিকভাবে কাজ করার আহ্বান জানিয়েছেন শিল্প প্রতিমন্ত্রী কামাল আহমেদ মজুমদার।

প্রতিমন্ত্রী আজ ঢাকার মিরপুরে মোহনা টেলিভিশনের ১০ বছর পূর্তি উপলক্ষে আয়োজিত অনুষ্ঠানে প্রধান অতিথির বক্তৃতায় একথা বলেন।

সুখী-সমৃদ্ধ সমাজ বিনির্মাণে গণমাধ্যম অত্যন্ত গুরুত্বপূর্ণ ভূমিকা রাখতে পারে মন্তব্য করে প্রতিমন্ত্রী বলেন মাদক, ইয়াবা, জঙ্গিবাদ বিষয়ে গণমাধ্যম কর্মীদের আরো সক্রিয় ভূমিকা রাখা প্রয়োজন। উন্নয়নের সুবিধা জনগণের দোরগড়ায় পৌঁছে দিতে গণমাধ্যমকে আরো শক্তিশালী ভূমিকা রাখার আহ্বান জানান প্রতিমন্ত্রী।

অনুষ্ঠানে উপস্থিত ছিলেন মোহনা টেলিভিশনের প্রধান নির্বাহী কর্মকর্তা ওয়াসিউল আলম সুজন ও ব্যবস্থাপনা পরিচালক শাহেদ আহমেদ মজুমদার।

#

মাসুম/ফারহানা/রফিকুল/আব্বাস/২০১৯/২০০০ ঘণ্টা

তথ্যবিবরণী নম্বর : ৪২৮৯

**বান্দরবানে শিক্ষার উন্নয়নে সবকিছু করা হবে**

 **--- বীর বাহাদুর উশৈসিং**

বান্দরবান, ২৬ কার্তিক (১১ নভেম্বর) :

 পার্বত্য চট্টগ্রাম বিষয়ক মন্ত্রী বীর বাহাদুর উশৈসিং বলেছেন, বান্দরবান আর শিক্ষায় অনগ্রসর খাকবে না। এ অঞ্চলের ছেলে-মেয়েরা যাতে সহজেই পড়ালেখা করতে পারে সেজন্য আবাসিক স্কুল স্থাপন করা হবে। সরকারের ভিশন ২০২১ ও ২০৪১ এর আলোকে শিক্ষার উন্নয়নে যা যা দরকার সবই করা হবে।

 আজ বান্দরবান সদর উপজেলা রাজবিলা উচ্চ বিদ্যালয়ের উন্নয়ন কাজ পরিদর্শন এবং বিদ্যালয় ভবনের ভিত্তিপ্রস্তর স্থাপন শেষে এক আলোচনা সভায় মন্ত্রী এসব কথা বলেন।

 মন্ত্রী এর আগে রাজবিলা উচ্চ বিদ্যালয়ে শিক্ষা প্রকৌশল অধিদপ্তরের বান্তবায়নে ১ কোটি ৪৮ লাখ টাকা ব্যয়ে রাজবিলা উচ্চ বিদ্যালয়ের ঊর্ধ্বমুখী সম্প্রসারণ কাজের উদ্বোধন করেন পার্বত্য চট্টগ্রাম বিষয়ক মন্ত্রী।

 এছাড়াও তিনি পরে বিকেলে প্রধান অতিথি হিসেবে উপস্থিত থেকে শিক্ষা প্রকৌশল অধিদপ্তরের বাস্তবায়নে ৭০ লাখ টাকা ব্যয়ে নির্মিত ডনবস্কো উচ্চ বিদ্যালয়ের একাডেমিক ভবনের নির্মাণ কাজের ভিত্তিপ্রস্তর স্থাপন করেন। এ সময় তিনি নির্মাণ কাজের গুণগতমান উন্নয়নের জন্য সংশ্লিষ্টদের নির্দেশনা দেন।

 অনুষ্ঠানে সদর উপজেলা নির্বাহী অফিসার মোঃ নোমান হোসেন, অতিরিক্ত পুলিশ সুপার মুহাম্মদ আলী হোসেন, উপজেলা ভাইস চেয়ারম্যান রাজু মং মার্মা এবং সরকারি-বেসরকারি কর্মকর্তা ও এলাকাবাসী উপস্থিত ছিলেন।

#

নাছির/মাহমুদ/মোশারফ/জয়নুল/২০১৯/১৯৩০ঘণ্টা

প্রেস ব্রিফিং

গণপ্রজাতন্ত্রী বাংলাদেশ সরকার

তথ্য অধিদফতর

বাংলাদেশ সচিবালয়

ঢাকা

নং-তঅদ/প্রেস-২০১৯/সংবাদকক্ষ/৮১ তারিখ : ১১.১১.২০১৯ খ্রি.

বিষয় ঃ কৃষিমন্ত্রীর প্রেস ব্রিফিং।

 ঘূর্ণিঝড় বুলবুলের আঘাতে ফসলের ক্ষতি সম্পর্কে কৃষিমন্ত্রী ড. মোঃ আব্দুর রাজ্জাক আগামীকাল ১২ নভেম্বর ২০১৯, মঙ্গলবার, সকাল ১১ টায় কৃষি মন্ত্রণালয়ের সম্মেলন কক্ষে (ভবন নং-৪, কক্ষ নং-৫১২) প্রিন্ট, ইলেকট্রনিক ও অনলাইন মিডিয়ার সাংবাদিকদের ব্রিফ করবেন।

 উক্ত প্রেস ব্রিফিংয়ে আপনার প্রতিষ্ঠানের প্রতিনিধির উপস্থিতি একান্তভাবে কামনা করছি।

 ধন্যবাদসহ

মাহমুদুল কবীর

সিনিয়র তথ্য অফিসার

ও

ডিউটি অফিসার

সংবাদকক্ষ, বিকালের পালা

 ফোন : ৯৫৪০০১৯, ৯৫১২২৪৬

প্রধান প্রতিবেদক/প্রধান বার্তা স¤পাদক/ঢাকা ব্যুরো চিফ/সংবাদদাতা

প্রিন্ট এবং ইলেকট্রনিক মিডিয়া/সংবাদসংস্থা/অনলাইন মিডিয়া

Handout Number: 4288

**Imran new High Commissioner to India**

Dhaka, 11 November:

 The Government has appointed Muhammad Imran as the new High Commissioner of Bangladesh to India. He is currently serving as Ambassador of Bangladesh to the United Arab Emirates.

 High Commissioner designate Imran is a career foreign service officer belonging to the 1986 batch of Bangladesh Civil Service (BCS) Foreign Affairs cadre. During his distinguished diplomatic career, Imran worked in various capacities at Bangladesh Missions in Jeddah, Bonn, Berlin and Ottawa as well as Deputy High Commissioner at the Bangladesh Deputy High Commission, Kolkata. He also served as Ambassador of Bangladesh to Uzbekistan. At the headquarters, he served in various capacities in different Wings.

 Imran obtained his MBBS degree from Mymensingh Medical College under the University of Dhaka.

#

Khadiza/Anasuya/Rezzakul/Shamim/2019/1601 hour

তথ্যবিবরণী নম্বর : ৪২৮৭

**ডিজিটাল সেন্টারকে ‘ওয়ানস্টপ সার্ভিস সেন্টার’ হিসেবে গড়ে তুলছে সরকার
 --এলজিআরডি মন্ত্রী**

ঢাকা, ২৬ কার্তিক (১১ নভেম্বর) :

স্থানীয় সরকার মন্ত্রী মো. তাজুল ইসলাম বলেছেন, বর্তমানে ডিজিটাল সেন্টারের মাধ্যমে ১৫০ এর অধিক সেবা প্রদান করা হচ্ছে। সময়ের প্রয়োজনে ডিজিটাল সেন্টারকে ‘ওয়ানস্টপ সার্ভিস সেন্টার’ হিসেবে গড়ে তুলতে কাজ করছে সরকার।

আজ সকালে রাজধানীর আগারগাঁওয়ের আইসিটি টাওয়ারে ডিজিটাল সেন্টারের ৯ম প্রতিষ্ঠাবার্ষিকী উপলক্ষে একসেস টু ইনফরমেশন (এটুআই)- এর উদ্যোগে ‘ইনোভেশন টক’ অনুষ্ঠানে প্রধান অতিথির ভাষণে তিনি একথা বলেন।

মন্ত্রী বলেন, প্রধানমন্ত্রী শেখ হাসিনার ভিশন হচ্ছে শহরের সব সুবিধা গ্রামীণ মানুষের দ্বারপ্রান্তে নিয়ে যাওয়া। শুধু নদীভাঙন বা দারিদ্র্যের কারণেই মানুষ গ্রাম ছেড়ে শহরে আসে না, শিক্ষিত যুব সমাজের মধ্যেও শহরে আসার প্রবণতা রয়েছে। তাদের যদি একটি ল্যাপটপ বা কম্পিউটার দিয়ে ঢাকা এবং পুরো বিশ্বের সঙ্গে যুক্ত করে দেওয়া যায় তাহলে তাদের শহরে আসা রোধ করা সম্ভব। এই কাজটিই করছে ডিজিটাল সেন্টার।

বিশেষ অতিথির ভাষণে তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক বলেন, সারাদেশে ৫ হাজার ৮৬৫টি ইউনিয়ন ডিজিটাল সেন্টার প্রতিষ্ঠা করা হয়েছে। জনগণের দৌরগোড়ায় সরকারের সেবা পৌঁছে দিতে শুধু দেশেই নয় সারা বিশ্বের কাছে সাফল্যের দৃষ্টান্ত হিসেবে ইউনিয়ন ডিজিটাল সেন্টার প্রশংসিত হয়েছে।

তথ্য ও যোগাযোগ প্রযুক্তি বিভাগের সিনিয়র সচিব এন এম জিয়াউল আলম, স্থানীয় সরকার বিভাগের সচিব হেলালুদ্দীন আহমদ, এটুআই’র প্রকল্প পরিচালক ড. মোঃ আব্দুল মান্নানসহ দেশের বিভিন্ন স্থানে অবস্থিত ডিজিটাল সেন্টারের প্রতিনিধিরা অনুষ্ঠানে উপস্থিত ছিলেন। প্রান্তিক পর্যায় থেকে ভিডিও কনফারেন্সের মাধ্যমে বিভিন্ন ডিজিটাল সেন্টার এর প্রতিনিধিগণ অনুষ্ঠানের সঙ্গে যুক্ত ছিলেন।

#

মাহমুদুল/অনসূয়া/জসীম/শামীম/২০১৯/১৫৪৮ ঘন্টা

তথ্যবিবরণী নম্বর : ৪২৮৬

**জাতীয় বিশ্ববিদ্যালয়ের ২য় বর্ষ অনার্স পরীক্ষার সংশোধিত সময়সূচি**

ঢাকা, ২৬ কার্তিক (১১ নভেম্বর):

 জাতীয় বিশ্ববিদ্যালয়ের অনার্স ২য় বর্ষ পরীক্ষা গত ১৪ অক্টোবরে প্রকাশিত সময়সূচি বাতিল করা হয়েছে। পরিবর্তিত সময় অনুযায়ী আগামী ১৪ নভেম্বর থেকে শুরু হয়ে ২৩ ডিসেম্বর ২০১৯ পর্যন্ত চলবে। এ পরীক্ষা প্রতিদিন দুপুর ১টা থেকে অনুষ্ঠিত হবে।

 পরীক্ষার বিস্তারিত সময়সূচি জাতীয় বিশ্ববিদ্যালয়ের ওয়েবসাইট ([www.nu.ac.bd](http://www.nu.ac.bd)) এবং ([www.nubd.info](http://www.nubd.info)/202) থেকে জানা যাবে।

#

ফয়জুল/অনসূয়া/জুলফিকার/রেজ্জাকুল/আসমা/২০১৯/১৫৩০ ঘণ্টা

Handout Number : 4285

**Dr. Nazrul appointed as Ambassador to Bahrain**

Dhaka, 11 November :

 The Government has decided to appoint Dr. Md. Nazrul Islam, currently serving as Deputy Chief of Mission at Bangladesh Embassy Riyadh, as the new Bangladesh Ambassador to the Kingdom of Bahrain.

 Ambassador designate Dr. Islam is a career foreign service officer belongs to 15th batch of Bangladesh Civil Service (BCS) Foreign Affairs cadre. In his distinguished diplomatic career, Dr. Islam worked in various capacities in Bangladesh Missions in South Korea, Australia, Iraq and Lebanon as well as Deputy Permanent Representative to OIC. At the headquarters, he served in various capacities in South East Asia, Administration, SAARC and BIMSTEC, IO Wings, Parliamentary Affairs including as Director General of West Asia Wing.

 Dr. Islam obtained his PhD degree in Water Policy and Governance from University of New England Australia. He completed his Honours and Masters degree in Economics from the University of Dhaka. He is married and blessed with three sons.

#

Khadiza/Anasuya/ Parikshit/Asma/2019/1440 hours